**5-MAVZU: TA’LIMI MAZMUNI. TA`LIM METODLARI VA VOSITALARI.**

**MA’RUZA MASHG’ULOTI REJASI:**

**5.1. Ilmiy-texnik jarayon va ta’lim mazmuni.**

**5.2. Hozirgi vaqtda ta’lim mazmunini belgilashga doir asosiy g’oyalar.**

**5.3. Ta’lim mazmunini belgilab beruvchi me’yoriy hujjatlar. Kompetensiyaviy yondashuvga asoslangan Davlat ta`lim standarti.**

**5.4. Yangi avlod darsliklarini yaratishga qo’yiladigan talablar. Darslikdagi o’quv materiallarini tizimlashtirish tamoyillari. STEAM ta’lim (STEAM education).**

**5.5. Ta’lim metodlari va usullari tushunchalari**

**5.6. Zamonaviy didaktikada ta’lim metodlari tasnifiga turlicha yondashuvlar. Interfaol ta’lim metodlari. Evristik metodlar.**

**5.7. Ta’lim metodlarining mohiyati. Ta’lim metodlarini tanlab olish shartlari.**

**5.8. Ta’lim vositalari va ularning funktsiyalari.** **Interaktiv dasturiy vositalar.**

**Tayanch so’z va iboralar:** ta’lim mazmuni, kompetentsiya, Davlat ta’lim standarti, o’quv reja, o’quv dasturi, malaka talablari, o’quv-metodik majmua.

**5.1. Ilmiy-texnik jarayon va ta’lim mazmuni**

Ta’lim mazmuni deganda o’quvchilarning egallashi lozim bo’lgan bilim, ko’nikma, malaka va

kompetentsiyalarning aniq belgilangan hajmi va ko’lami tushiniladi.

**Ta’lim mazmuni tarkibida** quyidagilar aks etadi: olam va inson haqidagi bilimlar; faoliyatni amalga oshirish usullari; ijodiy faoliyat tajribasi; atrof-muhitga emotsional-faoliyat tajribasi.

Ta’lim mazmuni takomillashib borish tavsifiga ega bo’lib, uni aniqlovchi asosiy omillarga quyidagilarni kiritish mumkin:

1. jamiyatda fan, texnika va madaniyatning rivojlanganlik darajasi;
2. jamiyat tomonidan qo’yiladigan ijtimoiy buyurtma;
3. ta’limninq maqsad va vazifalari; 4) innovatsion rivojlanish darajasi;
4. axborotlarning hajmi va ko’lami;
5. o’quvchilarning yosh xususiyatlari.

Zamonaviy sharoitda fan va texnika rivoji ta’lim va uning natijalariga qo’yiladigan talablarni tubdan o’zgartirishni talab etmoqda va ana shu asosdan kelib chiqqan holda ta’lim mazmunini modernizatsiyalashni davrning o’zi pedagoglarning oldiga muhim vazifa qilib qo’ymoqda. Hozirgi vaqtgacha ta’lim mazmunini loyihalash tizimli-faoliyatli yondashuvga asoslangan bo’lsa, umumiy o’rta ta’lim maktablarining maqsadini o’quvchilarning bilim, ko’nikma va malakalarni o’zlashtirish tarzidan o’z-o’zini rivojlantirishga qaratilgan kompetensiyalarni kompetentli-faoliyatli yondashuvga asoslanishdan kelib chiqqan holda belgilash talab etilmoqda. Chunki umumiy o’rta ta’lim maktablarida tashkil etilayotgan o’quv-tarbiya jarayonining mohiyati o’quvchilarning ehtiyojlari va qobiliyatlarini rivojlantirish emas, balki o’quv fanlari bo’yicha asosan bilimlarni axborot-verbal tarzda yetkazish, ko’nikma va malakalarni shakllantirishdan iborat bo’lib qolmoqda.

Kompetent yondashuv o’quvchidan alohida-alohida bilim va ko’nikmalarni o’zlashtirishni emas, balki ularni yaxlitlikda egallashni talab etadi. Mazkur talab bilan bog’liqlikda o’z navbatida o’qitish metodlarini tanlash tizimi ham o’zgarishga uchraydi. O’qitish metodlarini tanlash va amaliyotda qo’llash o’z navbatida ta’lim jarayonida qo’yiladigan talablarga muvofiq keladigan kompetensiya va funktsiyalarni takomillashtirishni talab etadi.

Yuqorida ta’kidlab o’tilganidek, kompetent yondashuv umumiy o’rta ta’limni modernizatsiyalash nuqtai nazaridan yangi pedagogik voqelik hisoblanadi. Mazkur yondashuv doirasida amaliy faoliyat tajribasi, kompetensiya va kompetentlikni didaktik birliklar sifatida ko’rib chiqish hamda ta’limning an’anaviy uch elementi (triada) – «Bilim – Ko’nikma – Malaka»ni oltita birlik (sikstet) – «Bilim – Ko’nikma – Malaka – Amaliy faoliyat tajribasi – Kompetensiya – Kompetentlik» tarzida tahlil etilishi talab etiladi.

**5.2. Hozirgi vaqtda ta’lim mazmunini belgilashga doir asosiy g’oyalar**

Ta’lim mazmunini loyihalash quyidagi **umumiy tamoyillarga** muvofiq amalga oshiriladi:

**Ta’lim mazmunining barcha elementlarining jamiyat, fan, madaniyat va shaxs rivojlanishi talablariga mos bo’lishi tamoyili.** Bu tamoyil ta’lim mazmuniga an’anaviy bo’lgan bilim, ko’nikma va malakalar bilan birga jamiyatning rivojlanganligi, ilmiy bilim, madaniy hayot darajasi va shaxsning rivojlanish imkoniyatlarini aks ettiruvchi fanlarni kiritishni talab etadi.

**Ta’lim mazmunining tashkiliy-jarayon bilan aloqadorlik tamoyili.** Bu tamoyil ta’lim mazmunini tanlashda bir tomonlama yondashishni rad etadi. U aniq bir o’quv jarayonini amalga oshirish bilan bog’liq tashkiliy shart-sharoitni hisobga olishni ko’zda tutadi. Bu umumiy o’rta ta’lim mazmunini loyihalashtirish jarayonida taqdim etish va o’zlashtirish tamoyillari, texnologiyasi, darajasi va u bilan bog’liq xatti-harakatlarni hisobga olish kerakligini anglatadi.

**Ta’lim mazmunining yaxlit strukturaga aloqadorlik tamoyili.** Bu tamoyil ta’lim tizimining turli bosqichlarida nazariy bilimlarning berilishi, o’quv fani, o’quv materiali, pedagogik faoliyat, o’quvchi shaxsi kabi komponentlarining o’zaro mosligini ko’zda tutadi.

**Ta’lim mazmunini insonparvarlashtirish tamoyili**. Bu tamoyil birinchi navbatda o’quvchilarning umuminsoniy va milliy madaniyatni faol ijodiy va amaliy o’zlashtirishlari uchun shart-sharoitlar yaratish bilan bog’liqdir. Buning uchun insonparvar g’oyalar umumiy ta’lim mazmuniga singdirilishi kerak. Bu esa o’z navbatida ijtimoiy-gumanitar va tabiiy-ilmiy fanlarning o’zaro bog’liqligi va o’zaro munosabatlari tamoyilining o’zgartirilishini talab etadi, uning asosini shaxsga yo’nalganlik tashkil etishi zarur.

**Ta’lim mazmunini fundamentallashtirish tamoyili** ta’limni insonparvarlashtirishdagi to’siqlarni yo’qotishga imkon beradi. U ijtimoiy-gumanitar va tabiiy-ilmiy bilimlarni birlashtirish, ketma-ketlikni o’rnatish va fanlararo aloqalarni o’quvchilarning idrok etishi va amaliy faoliyat metodologiyasining mohiyatini anglab yetishlariga tayanishni talab etadi.

**Ta’lim mazmunining ketma-ketligi tamoyili.** Mazkurtamoyil ta’lim mazmunini o’sib boruvchi yo’nalishda rejalashtirishdan iborat bo’lishini anglatadi, bunda birinchi navbatda har bir yangi bilim avvalgisiga tayanadi va undan kelib chiqadi.

**Ta’limning mazmuni muntazamligi tamoyili.** Ushbu tamoyil o’rganilayotgan bilimlar va shakllantirilayotgan malakalar va kompetentsiyalarni yagona tizimdagi o’rni, umumiy o’rta ta’lim, barcha o’quv kurslari va yaxlit mazmunning bir-biriga hamda umuminsoniy, milliy madaniyat tizimi aloqadorlikda ko’rib chiqishni ko’zda tutadi.

**Ta’lim mazmunining o’quvchilar yosh xususiyatlariga mosligi tamoyili.** Mazkur tamoyil ta’lim mazmunini loyihalashda o’quvchilarning yosh xususiyatlari va tayyorgarlik darajasini hizobga olishni ko’zda tutadi. Ma’lum bir yosh davriga mos bilim, ko’nikma, malaka va kompetentsiyalar tizimi ta’lim mazmunida aks ettiriladi.

Ta’lim mazmunini loyihalashtirishda quyidagi **mezon**larga asoslaniladi: ta’lim mazmunini mustaqil fikr yuritish va axborot iste’moli madaniyatini shakllantirish

ehtiyojiga muvofiq loyihalashtirish; ta’lim mazmunining aniq ilmiy va amaliy ahamiyat kasb etishi;

ta’lim mazmunining murakkablik darajasini hisobga olish, o’quvchilar imkoniyatlarining mavjud

o’quv dasturlariga mosligi; ta’lim hajmining uni o’rganishga ajratiladigan vaqtga mosligi;

ta’lim muassasalari moddiy-texnik bazasining zamonaviy talablarga javob berishi;

ta’lim mazmunini loyihalashda ilg’or xorijiy tajribalarni hisobga olish.

**5.3. Ta’lim mazmunini belgilab beruvchi me’yoriy hujjatlar. Kompetensiyaviy yondashuvga asoslangan Davlat ta`lim standarti.**

Ta’lim mazmunini belgilab beruvchi eng asosiy me’yoriy hujjat Davlat ta’lim standartidir. O’quv reja, o’quv dasturi, malaka talablari umimg tarkibiy qismiga kiradi.

«Standart» ingliz tilidan tarjima qilinganda «me’yor», «namuna», «andoza», «model» ma’nolarini anglatadi. Standart yordamida, respublika miqyosidagi turli ta’lim muassasalarida ta’limning barqarorlik darajasini ta’minlashga erishiladi, o’quv ishlari normativlari moslashtiriladi, o’quvchilarning bilimlarini baholash mezonlari ishlab chiqiladi.

**Davlat** **ta’lim standartining maqsadi** – umumiy o‘rta ta’lim tizimini mamlakatda amalga oshirilayotgan ijtimoiy-iqtisodiy islohotlar, rivojlangan xorijiy mamlakatlarning ilg‘or tajribalari

hamda ilm-fan va zamonaviy axborot-kommunikatsiya texnologiyalariga asoslangan holda tashkil

etish, ma’naviy barkamol va intellektual rivojlangan shaxsni tarbiyalashdan iborat.

Davlat ta’lim standartining **vazifalari** quyidagilardan iborat:

umumiy o’rta ta’lim mazmuni va sifatiga qo’yiladigan talablarni belgilash;

milliy, umuminsoniy va ma’naviy qadriyatlar asosida o’quvchilarni tarbiyalashning samarali

shakllari va usullarini joriy etish; o’quv-tarbiya jarayoniga pedagogik va zamonaviy axborot-kommunikatsiya texnologiyalarini joriy etish, umumiy o’rta ta’lim muassasalarining o’quvchilari va bitiruvchilarining malakasiga qo’yiladigan talablarni belgilash; kadrlarni maqsadli va sifatli tayyorlash uchun ta’lim, fan va ishlab chiqarishning samarali

integratsiyasini ta’minlash; ta’lim va uning pirovard natijalari, o’quvchilarning malaka talablarini egallaganlik darajasini

tizimli baholash tartibini, shuningdek ta’lim-tarbiya faoliyati sifatini nazorat qilishning huquqiy asoslarini takomillashtirish; davlat ta’lim standartlari talablarining ta’lim sifati va kadrlar tayyorlashga qo’yiladigan xalqaro

talablarga muvofiqligini ta’minlash.

Davlat ta’lim standarti quyidagi **asosiy prinsiplarga** asoslanadi: o’quvchi shaxsi, uning intilishlari, qobiliyati va qiziqishlari ustuvorligi; umumiy o’rta ta’lim mazmunining insonparvarligi;

davlat ta’lim standartining ta’lim sohasidagi davlat va jamiyat talablariga, shaxs ehtiyojiga

mosligi; umumiy o’rta ta’limning boshqa ta’lim turlari va bosqichlari bilan uzluksizligi va ta’lim

mazmunining uzviyligi; umumiy o’rta ta’lim mazmunining respublikadagi barcha hududlarda birligi va yaxlitligi; umumiy o’rta ta’limning mazmuni, shakli, vositalari va usullarini tanlashda innovatsiya

texnologiyalariga asoslanilganligi; o’quvchilarda fanlarni o’rganish va ta’lim olishni davom ettirish uchun tayanch va fanlarga oid

umumiy kompetensiyalarni rivojlantirishning ta’minlanganligi; rivojlangan xorijiy mamlakatlarning ta’lim sohasida me’yorlarni belgilash tajribasidan milliy

xususiyatlarni hisobga olgan holda foydalanish.

Davlat ta’lim standarti quyidagi **tarkibiy qismlar**dan iborat:

umumiy o’rta ta’limning tayanch o’quv rejasi; umumiy o’rta ta’limning o’quv dasturi; umumiy o’rta ta’limning malaka talablari; baholash tizimi.

Umumiy o’rta ta’limning **tayanch o’quv rejasi** umumiy o’rta ta’lim muassasalarida o’qitiladigan o’quv fanlari nomi, o’quv yuklamasining minimal hajmi hamda ularning sinflar bo’yicha taqsimoti belgilangan hujjat hisoblanadi.

**Tayanch o‘quv reja** umumiy o‘rta ta’lim muassasalarining dars jadvalini ishlab chiqish uchun asos hisoblanadi.

Tayanch o’quv reja umumta’lim fanlari bo’yicha belgilangan ta’lim mazmunini o’quvchiga yetkazish uchun ajratilgan o’quv soatlari (davlat ixtiyoridagi va maktab ixtiyoridagi soatlar)ning minimal hajmini belgilaydi.

Pedagog kadrlar salohiyati hamda moddiy-texnika bazasi etarli bo’lgan umumiy o’rta ta’lim muassasalarida Qoraqalpog’iston Respublikasi Xalq ta’limi vazirligi, Toshkent shahar xalq ta’limi bosh boshqarmasi va viloyatlar xalq ta’limi boshqarmalarining ruxsati bilan umumiy o’rta ta’lim muassasalarining pedagogik kengashlariga dars jadvalini tuzishda tayanch o’quv rejadagi umumiy soatlar hajmidan oshmagan holda, ma’lum bir fanlarni chuqurlashtirib o’qitish maqsadida 15%gacha o’zgartirish kiritish huquqi beriladi.

Umumiy o‘rta ta’limning **o‘quv dasturi** tayanch o‘quv rejaga muvofiq o‘quv fanlarining sinflar va mavzular bo‘yicha hajmi, mazmuni, o‘rganish ketma-ketligi va shakllantiriladigan kompetensiyalari belgilangan hujjat hisoblanadi.

O’quv dasturi O’zbekiston Respublikasi Xalq ta’limi vazirligi tomonidan ishlab chiqiladi va tasdiqlanadi.

Umumiy o’rta ta’limning malaka talablari umumta’lim fanlari bo’yicha ta’lim mazmunining majburiy minimumi va yakuniy maqsadlariga, o’quv yuklamalari hajmiga hamda ta’lim sifatiga qo’yiladigan talablardan iborat.

Umumiy o‘rta ta’limning **malaka talablari** quyidagilardan tashkil topadi: bilim – o‘rganilgan ma’lumotlarni eslab qolish va qayta tushuntirib berish; ko‘nikma – o‘rganilgan bilimlarni tanish vaziyatlarda qo‘llay olish; malaka – o‘rganilgan bilim va shakllangan ko‘nikmalarni notanish vaziyatlarda qo‘llay olish va yangi bilimlar h osil qilish; kompetensiya — mavjud bilim, ko‘nikma va malakalarni kundalik faoliyatda qo‘llay olish qobiliyati.

**Baholash tizimi** – davlat ta’lim standarti bo’yicha umumiy o’rta ta’limning malaka talablarini o’quvchilar tomonidan o’zlashtirilishi darajasini hamda umumiy o’rta ta’lim muassasasining faoliyati samaradorligini aniqlaydigan mezonlar majmuidan iborat.

**5.4. Yangi avlod darsliklarini yaratishga qo’yiladigan talablar. Darslikdagi o’quv materiallarini tizimlashtirish tamoyillari. STEAM ta’lim (STEAM education).**

Ta’lim mazmuni va o’quv dasturlari asosida o’quv materiallari o’quv-metodik majmuada o’z ifodasini topadi.

**O‘quv-metodik majmua** – darslik, mashq daftari, o‘qituvchi uchun metodik qo‘llanma,

darsliklarning multimediali ilovasidan iborat majmua.

**Darslik** – davlat ta’lim standartlariga muvofiq o’quv dasturi asosida didaktik, metodik, pedagogik-psixologik, estetik va gigienik talablarga javob beradigan, o’quv fanining mavzulari to’liq yoritilgan, uning asoslari mukammal o’zlashtirilishiga qaratilgan, o’quv fanining maqsad va vazifalaridan kelib chiqqan holda ta’lim oluvchilarning yoshi va psixofiziologik xususiyatlarini hisobga olgan holda ishlab chiqiladigan, nazariy ma’lumotlardan tashqari amaliy-tajriba va sinov mashqlarini qamrab olgan kitob shaklidagi o’quv nashri.

Darslik o’quvchilarning ta’lim jarayonida, ongli ravishda va faol ishtirok etishlari, o’quv materialini to’la o’zlashtirishlarini ta’minlashi kerak. Ana shu masalalarni hal etish yo’lida darsliklar quyidagi **vazifalarni** bajaradi:

**motivatsion vazifa** - bu vazifa o’quvchilarni ushbu fanni o’rganishga yo’naltiradigan, ularda

ishga pozitiv munosabati va qiziqishini shakllantiruvchi rag’bat (sabab)larni hosil qilishdan iborat; **axborot vazifasi** o’quvchilarga axborotlarni etkazish, samarali usullar yordamida ularning

bilimlari hajmini kengaytirishga imkon beradi; **nazorat-tuzatish (mashq qilish) vazifasi** – ta’lim jarayoni, uning natijalarini tekshirish, o’quvchilarda o’zini baholash va tuzatish layoqati hamda zarur bo’lgan ko’nikma, malakalarni shakllantirish uchun o’rganish mashqlarini tavsiya etishni nazarda tutadi.

**muvofiqlashtirish vazifasi** material ustida ishlash jarayonida ta’limning boshqa vositalari

(xaritalar, ko’rgazmali materiallar, diapozitiv va boshqalar)ni jalb etishni ifodalaydi; **rivojlantiruvchi-tarbiyalovchi vazifasi** darslik mazmunining o’quvchilarga ma’naviy-axloqiy ta’sir ko’rsatishi, kitoblar bilan ishlash jarayonida ulardan mehnatsevarlik, faol fikrlash, ijodiy qobiliyat kabi sifatlarni shakllantirishdan iborat; **o’qitish vazifasi** darslik bilan ishlashda mustaqil bilim olish uchun zarur bo’lgan konpekt yozish, umumlashtirish, asosiysini ajratib ko’rsatish, mantiqiy eslab qolish kabi malaka va ko’nikmalarni rivojlantirishga yordam berishida ko’zga tashlanadi.

**Mashq daftari** – darslikning tarkibiy qismi hisoblanadigan, davlat ta’lim standartlariga muvofiq o’quvchilar tomonidan egallangan bilim va ko’nikmalarni mustahkamlash hamda o’quv fanining mavzulariga mos ravishda ishlab chiqilgan, mantiq va tafakkurni rivojlantirishga qaratilgan (krossvordlar, boshqotirmalar, mantiqiy fikrlashga undovchi topshiriqlar va hokazo) topshiriqlardan iborat bo’lgan didaktik vosita.

**O’qituvchi uchun metodik qo’llanma** – darslikdagi har bir mavzuni samarali o’qitish metodikasi, qo’shimcha sinov topshiriqlari va o’qituvchining darsni qiziqarli tashkil etishiga oid boshqa metodik ko’rsatmalar berilgan, har bir darsning maqsadi, darsda foydalaniladigan vositalar va ulardan foydalanish usullari, darsning mazmuni, amaliy mashg’ulotlar, qo’shimcha topshiriqlar va boshqalar haqida metodik ko’rsatmalar aniq bayon qilingan kitob shaklidagi o’quv nashri.

**Darsliklarning multimediali ilovalari –** axborot-kommunikatsiya texnologiyalari yordamida o’quv faniga oid materiallarni davlat ta’lim standarti va o’quv dasturiga mos ravishda yorita oladigan, o’quv fanini samarali o’zlashtirishga, o’quvchilarning mustaqil ta’lim olishiga ko’maklashuvchi hamda video, ovoz, animatsiya, jadval, matn va lug’atlarni o’z ichiga olgan, bilimlarni nazoratdan o’tkazish va mustahkamlashga yo’naltirilgan, o’quv fanining asosiy mazmunini boyitadigan qo’shimcha materialga ega bo’lgan yoki shu kabi manbalarga murojaatlarni o’z ichiga olgan interaktiv elektron axborot-ta’lim resursi.

**STEAM ta’limi.** Mamlakatimizda ta'lim oluvchi-yoshlarning ijodiy g‘oyalarini har tomonlama qo‘llab-quvvatlash hamda rag‘batlantirish maqsadida keng ko‘lamli islohotlar olib borilmoqda. Xususan, yoshlarning ilmiy-tadqiqot va innovatsiya faoliyatini rivojlantirish maqsadida Vazirlar Mahkamasining 2018 yil 8 dekabrdagi “Xalq ta'limi tizimida ta'lim sifatini baholash sohasidagi xalqaro tadqiqotlarni tashkil etish chora-tadbirlari to‘g‘risida”gi 997-sonli qarori qabul qilindi. Mazkur qaror

ijrosini ta'minlash maqsadida O‘zbekiston Respublikasi Vazirlar Mahkamasi huzuridagi Ta'lim sifatini nazorat qilish davlat inspeksiyasi, Xalq ta'limi vazirligi, Tashqi ishlar vazirligi hamda Moliya vazirligining xalqaro baholash dasturlari bo‘yicha xalqaro tadqiqotlarni tashkil etishi belgilandi.

Shu sababli **STEAM** ta’limi-hozirgi kunda dunyo ta'lim tizimining eng asosiy urf bo‘lgan innovatsion metodlaridan biri hisoblanadi. Bir qaraganda **STEAM** abbreviaturasi juda murakkab ko‘rinadi, lekin uni alohida ko‘radigan bo‘lsak sodda va aniq ekanini ko‘rishimiz mumkin, ya'ni: S –science, T – technology, E – engineering, A – art, M – mathematics, yoki tabiiy fanlar, texnologiya, muhandislik san'ati, ijod, matematika. Oddiy so‘z bilan aytganda, zamonaviy dunyoda eng ko‘p talab etilayotgan fanlardir. Hech kimga sir emaski, ko‘plab fan tarmoqlarida katta yutuqlarga erishish uchun o‘zlashtiriladigan turli sohalardagi bilimlarning integratsiyasi talab etiladi. Lekin bunga o‘quvchilarni qanday qilib tayyorlashimiz mumkin, chunki maktab dasrlari orasidagi bog‘liqlikni ko‘rish juda murakkabdir. Aynan shunday muammolarni xal qilishda **STEAM** yordam beradi. Bu metodika ta'limni aralash turda olib borish va egallangan nazariy bilimlarni kundalik hayotda qo‘llay olish ko‘nikmalarini shakllantirishga imkon beradi. **STEAM** bu maktabda va maktabdan tashqarida loyixa va o‘quv−tadqiqot faoliyatini amalga oshirish imkoniyatini beruvchi innovatsion texnologiyadir. Ushbu metod yordamida fanlar alohida tarmoqlarda emas, balki integratsiyalashgan holda, umumiy bog‘liqligini ko‘rsatib o‘rgatiladi.

Fanlarni kundalik hayot bilan bog‘liqligini ko‘rsatishdan tashqari, texnologiya o‘quvchilarning ijodkorligini ham ko‘rsatib berishi mumkin. Ushbu yondashuv o‘quvchilarning faoliyatiga bir qancha vazifalarni taqdim etadi, o‘quvchi ularni hal qilishida ijodkorligini namoyon qilishni o‘rganadi. Bunday vazifalar yordamida o‘quvchi g‘oyalarni nafaqat o‘ylab topadi, balki ularni kundalik hayotida amalga oshirishni ham o‘rganadi. Shu tariqa, o‘quvchi o‘z faoliyatini oldiga qo‘yilgan vazifalari va mavjud imkoniyatlari doirasida hal qilishga o‘rganadi.

**5.5. Ta’lim metodlari va usullari tushunchalari**

**Ta’lim metodi** tushunchasi anchagina murakkabdir. Shu bois pedagogikada uning tobora aniq talqini xususida munozara haligacha davom etmoqda. Biroq bu tushunchaga beriladigan didaktlarning turli ta’riflariga qaramay, ularning nuqtai nazarlarini yaqinlashtiradigan qandaydir umumiylikni ham ta’kidlash mumkin. Ko’pchilik mualliflar ta’lim metodini o’quvchilarning o’quv bilish faoliyatini tashkil etish usuli, deb hisoblashga moyildir.

Shu qoidani boshlang’ich nuqta bilib, mazkur tushunchani yanada batafsil ko’rib chiqish va uning ilmiy ta’rifiga kelishga harakat qilamiz.

**Metod** so’zi yunoncha tadqiqot, maqsadga erishish yo’li, usuli deganidir. Metod – eng umumiy ma’noda – maqsadga erishish usuli, ma’lum tarzda tartibga solingan faoliyat. Ko’rinadiki, bu o’rinda ham o’qituvchining o’rgatuvchi ishi va u tashkil etgan o’quvchilarning faol o’quv-bilish faoliyati uyg’unlashadi.

**T** **a’lim metodlari** deyilganda, o‘rganilayotgan materialni egallashga qaratilgan turli didaktik vazifalarni hal etish bo‘yicha o‘qituvchining o‘rgatuvchi ishi va o‘quvchilarning o‘quv-bilish faoliyatini tashkil etish usullari yig’indisi tushuniladi.

Didaktikada, shuningdek, ta’lim usullari atamasi ham keng qo’llanadi. **Ta’lim usuli** – ta’lim metodining tarkibiy qismi yoki alohida tomoni. Metodlar bilan usullar munosabati o’zaro bir-biriga bog’langan. Usul va metod butun va qism sifatida bir-biriga bog’lanadi. Usullar yordamida faqat pedagogik yoki o’quv vazifasining bir qismi hal qilinadi. Xuddi shu metodik usullar turli metodlarda foydalanilgan bo’lishi mumkin. Va aksincha, xuddi shu metod turli o’qituvchilar tomonidan turli usullarda ochib berilishi mumkin.

**Ta’lim usu****li**  – o‘qitish metodining tarkibiy qismi yoki alohida tomoni. Usul va metod butun va qism sifatida bir -biriga bog‘lanadi. Usullar yordamida faqat o‘quv vazifasining bir qismi hal qilinadi.

Masalan, o’qituvchilar tomonidan ko’p qo’llaniladigan mashq manbasiga ko’ra amaliy metod hisoblansa, uni qo’llash esa bir nechta usullar (mashqning qoidasini o’qib berish (1-usul), bittasini namuna sifatida bajarib ko’rsatish (2-usul), o’qituvchining namunasi asosida o’quvchilar tomonidan mashqning bajarilishi (3-usul), o’quvchilar tomonidan bajarilgan mashqlarni tekshirish va xatolarini tuzatish (4-usul) va boshqalar) yordamida amalga oshiriladi.

O’qituvchilarning ayrimlari esa, “metod” tushunchasining o’rniga “uslub” tushunchasini ham qo’llaydilar. Ammo “uslub” tushunchasi “metod” atamasining mohiyatini o’zida to’liq aks ettira olmaydi. Chunki uslub ko’proq xususiy (so’z borayotgan holatda aynan o’qituvchiga xoslikni ifoda etadi) tavsifga ega bo’lib,aniq maqsadga erishish yo’li sifatida xizmat qila olmaydi.

**Pedagogik texnologiya**  **–** bu muayyan loyiha asosida tashkil etiladigan, aniq maqsadga yo‘naltipilgan hamda ushbu maqsadning natijalanishini kafolatlovchi pedagogik faoliyat japayoni mazm unidir.

Ta’lim amaliyotida “pedagogik texnologiya” tushunchasi uch darajada qo’llaniladi:

**Umumpedagogik (makro) daraja.** Mazkur darajaga muvofiq keladigan texnologiyalar yaxlit pedagogik jarayonga tegishli bo’lib, ularga muammoli, tabaqalashtirilgan, integratsion, shaxsga yo’naltirilgan, rivojlantiruvchi, modulli, masofali o’qitish texnologiyalarini misol sifatida keltirish mumkin. Mazkur texnologiyalar innovatsiya tavsifiga ega bo’lib, novator o’qituvchilar, olimlar va izlanuvchilar tomonidan ishlab chiqiladi hamda samaradorligi kafolatlanganidan va amaliyotga keng tatbiq etish imkoniyatiga ega bo’linganidan so’ng uni amaliyotchi o’qituvchilar o’z faoliyatida qo’llaydilar.

**Xususiy-metodik (mezo) daraja.** Ushbu daraja o’zida ma’lum bir o’quv fanini o’qitish jarayonini loyihalash va rejalashtirishni o’zida aks ettiradi. Masalan, boshlang’ich sinf o’qituvchisi o’qish darsini har safar texnologik modeli va xaritasini tuzib kelishi kerak. Hozir ko’p ta’kidlanayotgan texnologik model loyihalashga, texnologik xarita rejalashtirishga to’g’ri keladi.

Natijada har bir fanni o’qitish texnologiyasi yuzaga keladi.

**Lokal daraja (mikro).** Mazkur darajaga tegishli texnologiyalar o’quv-tarbiya jarayonining ma’lum tarkibiy qismi, alohida shaxs sifatlarini shakllantirish, maxsus o’quv ko’nikma va malakalarini tarkib toptirishga xizmat qiladi. Masalan, o’quvchilarning mantiqiy fikrlashini shakllantirish texnologiyasi, o’quvchilarning aqliy qobiliyatini rivojlantirish texnologiyasi va boshqalar.

**Metodika** – qat’iy ketma-ketlikka (algoritmik xarakterga), ilgari o‘rnatilgan reja (qoida), tizimga aniq rioya qilish bo‘lib, biror bir ishni maqsadga muvofiq o‘tkazish metodlari, yo‘llari majmuasi. “Metodika” tushunchasi turli fanlarni o‘qitish bilan ham bog‘liqlikda qo‘llanilib, ma’lum sohani o‘qitish jarayoni, mazmuni, qonuniyatlari, tamoyillari, shakl, metod va vositalari yig‘indisini o‘zida ifoda etadi.

“Metodika” va “texnologiya” tushunchalarining bahs doirasi bilan ham bog’liqlikda ayrim farqli jihatlarni ajratib ko’rsatish mumkin. Jumladan, metodik tizim “Qanday o’qitish?”, “Nima uchun o’qitish?”, “Nimaga o’rgatish?” kabi savollarga javob izlaydi, texnologiya esa, “Qanday tarzda samarali o’qitishga erishish mumkin?” degan savolni markazga qo’yadi. Metodika o’quv jarayoninin qanday tarzda tashkil etish lozimligini nazarda tutsa, texnologiya qay yo’sinda o’quv jarayonini eng qulay, maqbul tarzda amalga oshirishga diqqat-e’tiborni qaratadi.

**5.6. Zamonaviy didaktikada ta’lim metodlari tasnifiga turlicha yondashuvlar. Interfaol ta’lim metodlari. Evristik metodlar.**

Didaktik tadqiqotlar ko’rsatadiki, ta’lim metodlari nomenklaturasi (nomlanishi) va tasnifi ularni ishlab chiqishda tanlangan yondashuvga bog’liq holda juda xilma-xil ekanligi bilan xarakterli.

Ulardan eng muhimlariga to’xtalamiz.

**Ta’lim metodlari tasnifi:**

**An’anaviy (manbasiga ko’ra) ta’lim metodlari (E.I.Golant, N.M.Verzilin va bosh.)**

|  |  |  |  |  |
| --- | --- | --- | --- | --- |
| **Оg’zаki** | **Ko’rgаzmаli** | **Аmаliy** | **Kitоb bilаn ishlаsh** | **Vidео-mеtоd** |
| Hikоya  Suhbаt  Tushuntirish  Mа’ruzа  Munоzаrа | Illyustrаtsiya Dеmоnstrаtsi ya | Mаshq  Аmаliy  Lаbоrаtоriya  Didаktik o’yin | O’qish  O’rgаnish  Rеjа tuzish  Kоnspеkt qilish | Ko’rish,  O’rgаnish,  Nаzоrаt qilish |

**O’quvchilarning bilish faoliyati tavsifiga ko’ra ta’lim metodlari tasnifi (I.Ya.Lerner va M.N.Skatkin).**

|  |  |  |
| --- | --- | --- |
| **Tа’lim mеtоdining nоmlаnishi** | **O’qituvchi fаоliyati** | **O’quvchi fаоliyati** |
| **Ахbоriyrеtsеptiv** | O’quv ахbоrоtini uzаtish, o’rgаnilаyotgаn оb’еkt bilаn o’quvchi  hаrаkаtini tаshkil etish | Bilimlаrni idrоk etish, аnglаsh vа yoddа sаqlаsh. |
| **Rеprоduktiv** | Bilimlаr hаmdа аqliy vа fаоliyat usullаrini hоsil qilishgа dоir  tоpshiriqlаrni tuzish vа tаqdim etish | Nаmunа аsоsidа bilimlаrni hаmdа аqliy vа fаоliyat usullаrini egаllаsh. |
| **Muаmmоli bаyon etish** | Muаmmоni qo’yish vа uni hаl etish usullаrini оchib bеrish | Tоpshiriqni idrоk etish vа uni qismlаrgа аjrаtish. Tоpshiriq  qismlаrini mustаqil hаl etish vа o’z-  o’zini nаzоrаt qilish |
| **Evristik**  **(qismаn-**  **izlаnish)** | Muаmmоni qo’yish vа uni hаl etishgа dоir qаdаmlаr kеtmа-kеtligini rеjаlаtirish.  O’quvchilаr fаоliyatini bоshqаrish | Qo’yilgаn vаzifа bilаn bоg’liqlikdа muаmmоni hаl etish yo’llаrini  mustаqil izlаsh vа o’qituvchining qismаn ko’mаgi yordаmidа muаmmоni hаl etish |
| **Tаdqiqоtchilik kа dоir** | Mustаqil hаl etishgа dоir muаmmоli vаzifаlаrni shаkllаntirish. Muаmmоni hаl etilish jаrаyonini nаzоrаt qilish | Muаmmоni mustаqil hаl etish. |

**Asosiy didaktik maqsadlariga ko’ra ta’lim metodlari tasnifi (M.A.Danilov va B.P.Esipov):**

* Yangi bilimlarni egallash metodlari;
* Ko’nikma va malakalarni shakllantirish metodlari;  Bilimlarni amaliyotda qo’llash metodlari.

**Ta’limning binar metodlari (M.I.Maxmutov).**

|  |  |
| --- | --- |
| **O’rgаtish mеtоdlаri** | **O’rgаnish mеtоdlаri** |
| Ахbоriy-mа’lumоtli | Ijrо etish (bаjаrish) |
| Tushuntirishli | Rеprоduktiv |
| Ko’rgаzmаli-аmаliy | Ijоdiy-аmаliy |
| Tushuntirishli-undоvchi | Qismаn izlаnishli |
| Undоvchi | Izlаnishli |

**Yaxlit yondashuv bo’yicha ta’lim metodlari tasnifi (Yu.K.Babanskiy):**

* Bilim, ko’nikma va malakalarni mustahkamlash va nazorat qilish metodlari.
* O’quv-bilish faoliyatini tashkil etish va amalga oshirish metodlari.
* O’quv-bilish faoliyatini motivatsiyalash va rag’batlantirish metodlari.
* O’quv-bilish faoliyatini nazorat va o’z-o’zini nazorat qilish metodlari. **Interfaol metodlar va grafik organayzerlar.**

|  |  |  |
| --- | --- | --- |
| **O’rgаnilаyotgаnlаrini o’zlаshtirishgа dа’vаt qilish**  **mеtоdlаri** | **YAngi mаtеriаlni аnglаsh mеtоdlаri** | **O’rgаnilgаnlаrini fikrlаshgа imkоn bеruvchi mеtоdlаr** |
| Erkin yozish.  Klаstеr.  Аqliy hujum.  B-B-B chizmаsi.  Chаlkаshtirilgаn mаntiqiy zаnjirlаr kеtmа-kеtligi.  Sеmаntik хususiyatlаr tаhlili. | Sеmаntik хususiyatlаr  tаhlili.  B-B-B chizmаsi.  O’qitish bo’yichа qo’llаnmа.  Bir-birigа o’rgаtish.  Bir-biridаn so’rаsh.  Ikki qismli kundаliklаr. | Eng аsоsiy tushunchаlаr, tаkrоrlаsh. T-chizmа.  Kоntsеptuаl jаdvаl. Vеnn diаgrаmmаsi. Nilufаr guli.  Bеsh minutlik essе.  O’n minutlik essе. |

**5.3. Ta’lim metodlarining mohiyati. Ta’lim metodlarini tanlab olish shartlari**

Qayd etib o'tilganidek, ta'lim metodlari tizimida og'zaki bayon qilish metodlari muhim o'rin tutadi.

**Og’zaki bayon qilish metodlari**

**Hikoya**

**Suhbat**

**Tushuntirish**

**Ma’ruza**

Og’zaki mashqlardan ta’lim jarayonida keng foydalaniladi. Ular o’quvchilarning umumiy madaniyati, mantiqiy fikrlashi hamda bilish qobiliyatini rivojlantirish bilan bog'liqdir. Shuningdek, og'zaki mashqlarning nutq boyligini oshirish va xorijiy tillarni o'rganishdagi ahamiyati beqiyos. O‘quv materiallarining og‘zaki bayon qilish metodining asosiy turlaridan biri – bu darslik va kitob bilan ishlash turidir. Bunda o‘quv adabiyotlari bilan ishlash murakkab psixologik jarayondir. U ta’lim jarayonida ta’lim beruvchi tomonidan bayon qilingan bilimlarni o‘quv materiallarini kitob matnidan ko‘rib, ongli idrok qilish faoliyatini rivojlantirishni ham nazarda tutadi. **Xopkins Xarvis Singletom Wattsning fikriga ko‘ra yuksak darajadagi o‘qituvchining repertuaridan o‘qitish va o‘rgatishning turli modellari strategiyalari va to‘g‘ri yo‘nalish berish usullari joy olgan bo‘ladi. Asosiy maqsad ta’lim berishga qaratilgan bo‘ladi. O‘qituvchi o‘quvchilar o‘rtasida to‘g‘ri munosabat o‘rnatadi yangi yo‘nalishlar yaratadi va darsga qiziqtiradi.[[1]](#footnote-1)**

**Hikoya** — o’qituvchi tomonidan mavzuga oid dalil, hodisa va voqealarning yaxlit yoki qismlarga bo’lib, tasviriy vositalar yordamida obrazli tasvirlash yo’li bilan ixcham, qisqa va izchil bayon qilinishi. Metodning samarasi ko’p jihatdan o’qituvchining nuqt mahorati, so’zlarni o’z o’rnida, ifodali bayon qilishi, shuningdek, o’quvchilarning yoshi, rivojlanish darajasini inobatga olgan holda yondashuviga bog’liq. Shu bois hikoya mazmuni o’quvchilarning mavjud bilimlariga tayanishi, ularni kengaytirishga xizmat qilishi zarur. Hikoyaning axborotlar bilan boyitilishi maqsadga muvofiqdir.

Hikoya qilinayotgan materialni samaralash maxsus reja asosida amalga oshiriladi. O’qituvchi har bir darsda uning maqsadini aniq belgilab oladi, undagi asosiy tushunchalarga alohida urg’u berishga e’tiborni qaratadi.

**Suhbat** — savol va javob shaklidagi dialogik ta’lim metodi bo’lib, u fanga qadimdan ma’lum, xatto undan o’z faoliyatida Suqrot ham mohirona foydalangan. Suhbat ta’lim jarayonida ko’p funktsiyalar (aqliy fikrlash, hozirjavoblik, muloqot madaniyati va boshqa sifatlarni shakllantiradi) bajaradi, ammo asosiysi o’quvchida faollikni yuzaga keltiradi. Suhbat o’qituvchi fikriga mos harakat qilish, natijada yangi bilimlarni bosqichma-bosqich egallashga imkon beradi.

Suhbat – faoliyatni endigina boshlagan o’qituvchi uchun murakkab ta’lim metodi hisoblanadi, binobarin, savollarni tayyorlash, ularning ketma-ketligini ta’minlash ko’p vaqt talab etadi, uni tashkil etishda esa barcha o’quvchilarning diqqatini jalb etish talab qilinadi. O’qituvchi oddiy savollar berishi, o’quvchilarga ular yuzasidan batafsil o’ylash uchun vaqt ajratishi, o’quvchilarning javoblarini esa diqqat bilan tinglashi, zarur o’rinlarda ularni sharhlashi lozim. Shu bois suhbatda bilish deduktiv yoki induktiv yo’l bilan amalga oshadi. Deduktiv suhbat o’quvchilarga oldindan ma’lum bo’lgan qoidalar, tushunchalar, hodisalar, jarayonlar asosida tashkil etilib, o’quvchilar tahlil yordamida xususiy xulosalarga keladilar. Suhbatning induktiv shaklida alohida dalillar, tushunchalarning tahlil asosida umumiy xulosaga kelinadi.

Suhbat ko’proq o’quvchilarni yangi bilimlar bilan tanishtirish, bilimlarni tizimlashtirish va mustahkamlash, nazoratni tashkil etish hamda o’zlashtirilgan bilimlarni tashxislashda ijobiy natijalarni beradi. Suhbat turli ko’rinishlarda, ya’ni, kirish, yakuniy, individual va guruhli suhbat tarzida tashkil etiladi.

**Tushuntirish** o’quv materiali mazmunini isbot, tahlil, umumlashma, taqqoslash asosida bayon qilishdir. Bu metod hikoyaga nisbatan birmuncha keng qo’llaniladi. Undan odatda, nazariy materiallar hamda murakkab masalalarni o’rganishda foydalaniladi. Tushuntirish jarayonida o’quv materialining bir qadar qiyin unsurlari ko’zga tashlanadi va shu asosda materialning mohiyati ochib beriladi. Tushuntirish samarasi ko’p hollarda o’qituvchining ko’rgazmali vositalardan oqilona foydalanishiga bog’liq bo’ladi.

**Ma'ruza** — yirik hajmdagi o’quv materialini og’zaki bayon qilish metodi sanalib, uning o’ziga xos xususiyatlari quyidagilardan iborat: qat’iy mantiqiy ketma-ketlik, uzatilayotgan axborotlarning ko’pligi, bilimlar bayonining tizimliligi. Maktab ma’ruzasi mazmunini murakab tizimlar, hodisalar, obyektlar, jarayonlar, ularning sababli-oqibatli bog’lanishlari, qonun va qoidalar tashkil etadi. Shu bois ma’ruza maktab sharoitida yuqori sinflardagina qo’llaniladi. Chunki u butun dars jarayonini qamrab olishi mumkin. Ma’ruza metodi tushuntirish va suhbatning asta-sekin kengayib borishidan vujudga keladi va bir vaqida o’quvchilarni qisqacha yozib olish (konspektlash)ga o’rgata boradi. Ta'lim sifati va samaradorligini ta'minlashda ko'rgazmali metodlar ham alohida ahamiyatga ega.

**Ko’rgazmali metodlar**

**Tasvir**

**(**

**i**

**llyustratsiya**

)

**Namoyish (demonstratsiya)**

**Tasvir (illyustratsiya**) **metodi** namoyish metodiga chambarchas bog’liq bo’lsada, didaktikada alohida o’rganiladi. Illyustratsiya narsa, hodisalar va jarayonlarni ularning ramziy ko’rinishlari – chizma, port, rasm, fotosurat, yassi modellar va boshqalar yordamida ko’rsatishni taqozo etadi.

**Namoyish (demonstratsiya) metodi** o’rganilayotgan obyekt harakat dinamikasini ochib berishda qo’l keladi va ayni chog’da predmetning tashqi ko’rinishi va ichki tuzilishi haqida to’laqonli ma’lumot berishda keng qo’llaniladi. Tabiiy obyektlarni namoyish qilishda odatda uning tashqi ko’rinishi (shakli, hajmi, miqdori, rangi, qismlari, ularning o’zaro munosabatlari)ga e’tibor qaratiladi, so’ngra ichki tuzilishi yoki alohida xususiyatlarini o’rganishga o’tiladi. Ko’rsatish ko’p holatlarda o’rganilayotgan obyektlarning subyekti yoki chizmasi yordamida kuzatiladi.

**Amaliy metodlari** o’zlashtirilgan bilimlarni amaliy masalalar echimini topishga yo’naltirilgan jarayonda qo’llashni taqozo etadi. Bunda nazariy bilimlarni amaliyotda qo’llash ko’nikmasi hosil qilinadi. Amaliy ishlar sinfda yoki tabiiy sharoitlar – maktab er maydoni, issiqxona, geografik maydonlarda amalga oshiriladi. Ularni amalga oshirishda sodir etiladigan harakatlar o’qituvchi tomonidan nazorat qilinadi va zarur hollarda yo’riqnoma yoki maxsus ko’rsatmani o’quvchilar e’tiboriga havola etadi.

**Amaliy metodlar**

**Mashq**

**Labaratoriya**

**ishlari**

**Didaktik o**

**’**

**yin**

**Mashq** – aqliy yoki amaliy (jismoniy) harakatlarni bajarish ko’nikmalarini egallash yo’lidagi ko’p marta takrorlanishlar bo’lib, mashqsiz ko’nikma hamda malakalarni shakllantirish mumkin emas. Mashqlar og’zaki, yozma, gradikaviy (texnik jarayonlar mohiyatini ifodalash), ijtimoiyfoydali, jismoniy va boshqa turlarga bo’linadi.

**Laboratoriya ishlari** o’quvchilarning jihoz, maxsus uskuna, qurol hamda turli texnikaviy qoliplardan foydalangan holda tajribalarni o’tkazish metodlari bo’lib, ular ko’proq tabiiy fanlar asoslarini o’rganishda qo’llaniladi. Bu metod o’quvchilarning asbob-uskunalar bilan ish ko’rish, o’lchash ishlarini amalga oshirish va ularning natijalariga ishlov berish kabi ko’nikmalarini tezkor shakllantirishga imkon beradi. Laboratoriya ishlarini bajarish maxsus qurilma va jihozlar, shuningdek, materiallar hamda vaqtni sarflash, ularni ishga tayyor holatga keltirishni talab etadi.

Biroq bu harakatlar o’quvchilarning yuqori darajadagi faolligi asosida mustaqil ravishda tajriba va o’lchash ishlarini tashkil etish bilan takomillashtirilib boriladi.

**Didaktik o’yin** o’rganilayotgan ob’yekt, hodisa va jarayonlarni modellashtirish asosida o’quvchining bilishga bo’lgan qiziqishi va faollik darajasini rag’batlantiruvchi o’quv faoliyati turi. Ayni vaqtda o’yin ham ijtimoiy faoliyat ko’rinishi sanaladi.

**Ta'lim metodlarini tanlash.** Pedagogika fanida, o’qituvchilarning amaliy tajribasini o’rganish va umumlashtirish asosida ta’lim metodlarini tanlashga o’quv tarbiya jarayoni kechayotgan shartsharoitlar va aniq holatlarga bog’liq muayyan yondashuvlar vujudga keladi. Ta’lim metodlarini tanlashda quyidagi holatlar inobatga olinishi lozim:

* Tа’limning umumiy mаqsаdlаri.
* Fаnning vа o’rgаnilаyotgаn mаvzuning mаzmuni hаmdа o’zigа хоsliklаri.
* Birоr fаnni o’qitish mеtоdikаsining o’zigа хоsliklаri.
* Mаtеriаlni o’rgаnishgа аjrаtilgаn vаqt.
* O’quv mаshg’ulоtining mаqsаdi, vаzifаlаri vа mаzmuni.
* O’quvchilаrning yoshi vа bilish imkоniyatlаri.
* O’quvchilаrning tаyyorgаrlik dаrаjаsi.
* Tа’lim muаssаsаsining mоddiy tа’minlаngаnligi.
* O’qituvchining nаzаriy, аmаliy vа mеtоdik tаyyorgаrligi, pеdаgоgik mаhоrаtni egаllаgаnlik dаrаjаsi.

**5.7. Ta’lim vositalari va ularning funktsiyalari.** **Interaktiv dasturiy vositalar.**

Ta’lim metodlari ta’lim vositalari bilan birgalikda qo’llaniladi. Ta’lim vositalari – bu yangi bilimlarni o’zlashtirish uchun o’qituvchi va o’quvchilar tomonidan foydalaniladigan ob’yekt. Ta’lim vositalari katta ahamiyatga ega. Ta’limning barcha vositalari ta’lim maqsadlarini muvafaqqiyatli amalga oshiradi.

**Didaktik vosi****talar** deganda, o‘quv va ko‘rgazmali qo‘llanmalar, namoyishli qurilmalar, texnik vositalar tushuniladi.

Ta’lim vositalari o’zida o’quv-tarbiyaviy maqsadga erishish uchun zarur bo’lgan moddiy yoki ma’naviy qadriyatlarni aks ettiradi. Odatda ular ta’lim metodlariga mos holatda foydalaniladi. Biroq agar metodlar «qanday o’qitish» savoliga javob bersa, vositalar esa, «uning yordamida niamani o’qitish» savoliga javob beradi.

An’anaviy ravishda qo’laniladigan ta’lim vositalariga darslik, rasmlar, jadvallar, nutq, o’quvustaxonasi jihozlari, laboratoriyalar, axborot vositalari, o’quv jarayonini tashkil eti shva boshqarish vositalari kiradi.

Didaktik vositalar metodlar singari ta’limiy, tarbiyaviy va rivoj-lantiruvchi funktsiyalarni bajaradi. Bundan tashqari o’quvchilarning o’quv-bilish faoliyatini hosil qilish, boshqarish va nazorat qilish vazifalarini bajaradi.

Didaktik vositalar audivizuallik tafsilotida motivatsion, axborot, ta’lim jarayonini boshqarish, optimallashtirish funktsiyalarini bajaradi.

Fanni o’qitish bilan bog’liq holda ta’lim vositasi tanlanadi. O’qituvchi o’zining ixtiyori bo’yicha ko’rgazmali material, o’quv qo’llanmadan foydalanishi mumkin. Ta’lim vositasini qo’llashning yana bir jihati albatta ta’lim jarayonining tarkibiy qismi sifatida aks ettirishidir.

Ta’lim vositasini tanlab olish ta’lim metodini tanlab olish bilan bog’liq. Agar ta’limning faol metodi(kitob bilan ishlash, mashqlar) foyda-lanilsa, u holda o’quv qo’llanmalari, darsliklar va ta’limning texnik vositalaridan foydalaniladi. Aynan ta’limning aktiv-texnik vositalari amaliy metodlarda foydalaniladi.

Ta’limning faollikni nisbatan kam talab etadigan metodlari(o’quvchilar eshitadi, ya’ni hikoya, ma’ruza, tushuntirish, ekskursiya) ta’limning ko’rgazmali vositalaridan foydalaniladi. Ta’limning ko’rgazmali vositalari pedagogning o’zi tomonidan tuzilgan bo’lishi mumkin.

Vositalarning istalgan turidan foydalanishda o’lchov va mutanosiblikka e’tibor berish kerak. Masalan, ko’rgazmali vositalarning soni etarli bo’lmasligi bilimlarning sifatiga ta’sir ko’rsatadi, bilishga qiziqishni pasaytiradi, obrazli idrok etishni rivojlantirmaydi. Ulardan haddan tashqari foydalanish o’quvchilarning o’rganilayotgan fanga engil-elpi qara-shiga olib keladi. Murakkab mavzularni o’rganishda 4-5 demonstratsiya optimal hisoblanadi.

**Ta’lim vositalari tasnifi** aniq va yagona bo’lishi mumkin emas. Ta’lim vositasining ahamiyatli tomoni ularning birgalikda qo’llanilishidir va hech qachon bir-birini inkor etmaydi. O’qituvchining vazifasi – dars jarayonini faollishtirish uchun ta’limning samarali vositasini tanlab olishdir. Ta’lim vositalarini tasniflashda turli asoslarga ko’ra yondashish mumkin:

* faoliyat sub’yektiga ko’ra;
* faoliyat ob’yektiga ko’ra;
* o’quv axborotiga munosabatiga ko’ra; - o’quv jarayonidagi vazifasiga ko’ra.

**Faoliyat sub’yekti bo’yicha** ta’lim vositalari o’rgatish va o’rganishga bo’linadi.

O’rgatish vositalari. Masalan, namoyishli-tajriba qurollari. Bunday qurollar o’qituvchi toionidan mavzuni tushuntirish va mustahkamlash uchun qo’llaniladi.

O’rganish vositalari. Masalan, laboratoriya-praktikum qurollari. Bunday vositalar o’quvchilar tomonidan yangi bilimlarni egallash uchun qo’llaniladi.

Didaktik vositalar o’qituvchi va o’quvchi uchun xosligiga qarab, ikkiga bo’linadi. Birinchisiga ko’ra, narsalar o’qituvchi tomonidan ta’limning maqsadlarini samarali realizatsiyalash uchun qo’llanilsa, ikkinchisi – bu o’quvchilarning individual vositalari, darsliklar, daftarlar. Bundan tashqari didaktik vositalar o’qituvchi va o’quvchilar faoliyat turiga ko’ra sport qurollari, botanika va geografiya maydonchasi, kompyuterlarga ham bo’linadi.

**Faoliyat ob’yektlari bo’yicha** ham ta’lim vositalari ikkiga bo’linadi:

Material ta’lim vositalari. Bu o’quv qo’llanmalari, darsliklar, jadvallar, maketlar, modellar, o’quv-texnik vositalar, mebel, o’quv-laboratoriya qurilmalari, ko’rgazmali vositalar bo’lishi mumkin.

Ideal ta’lim vositalari – bular pedagog va o’quvchilar yangi bilimlarni egallashda qo’llaydigan vositalar: chizmalar, sxemalar, diagrammalar, tasviriy, san’at, nutq, xat va boshqalar. Ideal vositalar – bu «fikrlar haqidagi fikrlar»: o’qituvchi ularni o’rgatish uchun belgilangan shaklda ko’rsatishi zarur. Masalan, materializatsiya – abstrakt simvollar tarzida ko’rsatiladigan vosita(grafiklar, jadvallar, chizmalar), verbalizatsiya – nutq bayoni tarzida ko’rsatiladigan vosita(tahlil, muhokama qilish, dalil keltirish).

Material va ideal vosita bir-birini to’ldiradi. Material vosita qiziqish va diqqatni uyg’otish, amaliy harakatlarni amalga oishirish bilan bog’liq bo’lsa, ideal vositalar – mantiqiy muhokama. Materialni tushunti-rish, nutq madaniyati, yod olish bilan bog’liq.

**O’quv axborotiga munosabatiga ko’ra** ta’lim vositalari yangi materialni o’rganish vositalari, takrorlash, mustahkamlash, umumlashtirish vositalari, bilimlarni nazoart qilish vositalari, o’quv jarayonini tashkil eti shva boshqarish vositalari va axborot vositalariga bo’linadi.

**O’quv jarayonidagi vazifasiga ko’ra** ta’lim vositalari kommunikatsiya (muloqot) va o’quv ishlari vositalariga tasnif etiladi. O’quv ishi vazifa, muammo, masalalarni hal etish, turli mashqlarni bajarish jarayonidir. Ta’lim – kommunikatsiya (muloqot) o’qituvchi va o’quvchilarning o’quv faoliyati sanaladigan kommunikativ-faoliyatli jarayon. Kommunikatsiya – bu kodlash (o’qituvchi nutqidagi atamalarda), uzatish (yozilish) va o’quvchilarning axborotni qabul qilishi (tushunish va dastlabki eslab qolish).

Didaktik vositalar his qilish, sezish uchun foydalanishiga ko’ra ham tasnif qilinadi. Bunday bog’liqlikka ko’ra didaktik vositalar vizual (ko’rish) – haqiqiy(original) narsalar yoki turli obrazli ekvivalentlari, diagrammalar, kartalar; audial(eshitish) – radio, magnitofon, musiqa asboblari; audioizual(ko’rish-eshitish) – ovozli filmlar, televidenie, kompyuterlar, didaktik mashinalar, elektron darsliklar.

**Ta’limning texnik vositalari.** TTV – bu o’zida o’quv-axborotlarini ekranli-ovozli aks ettiruvchi asbob va moslamalardir. Ularga quyidagilar kiradi: o’quv kinofilmlari; diafilmlar; kompyuterlar; magnitofon tasmalari; radioeshittirish; teleko’rsatuvlar.

**Ta’limning texnik vositalari**ni quyidagi turlarga ajratish mumkin: axborot; aralash(kombinatsion); trenajyor; bilimlarni nazorat qilish vositalari; audiovizual vositalar.

Ta’limning texnik vositalariquyidagi **funktsiyalar**ni bajaradi:

* ta’limning sifati va samaradorligini oshiradi;
* o’quv jarayonining jadallashuvini ta’minlaydi;
* o’quvchilarni idrok qilishga yo’naltiradi;
* o’quvchilarda bilimlarni egallashga nisbatan katta qiziqish hosil qiladi;
* dunyoqarashni, ishonchni, o’quvchilarning axloqiy qiyofasini shakllantirishga yordam beradi;  o’quv ishiga nisbatan o’quvchilarda emotsional munosabatni oshirishni ta’minlaydi;
* bilimlarni nazorat, o’zini-o’zi nazorat qilishni ta’minlaydi.

1. Joyce, B., Calhoun, E., Hopkins, D «Pedagogy, Teaching Practices» 2004.44-47 betlar

   [↑](#footnote-ref-1)